شەفەق نیوز/ دادگای سلێمانی، ئمڕوو دووشەممە، نیازی لە ئەنجامدان داگردن ئەلیکترۆنی ئەرا توومەتبارەیل راگەیان، ک یە یەکەم گامە لەیجویرە لە عراق.
دادگاگە لە بەیاننامیگ رەسیە ئاژانس شەفەق نیوز وت: سەرۆک دادگاگە لەدیداریگ وەگەرد ئیدارەی پۆلیس سلێمانی باس لەو باوەتە کرد، ودووپات لە گرنگی دابینکردن شوینیگ تایبەت ئەرا دادکردن ئەلیکترۆنی لە بەشەیل پۆلیس وە زویترین وەخت کرد، ئەوەیش وە داناین شاشەیگ تا لەناوی داد توومەتبارەگە وە ئەلیکترۆنی بکریەێد.
بەیاننامەگە وتیش: ئەگەر ئی سیستەمە جیوەجی کریا، دادگای سلێمانی بوودە یەکەم دادگا لە هەرێم کوردستان و عراق ئی سیستەمە وەکار بارێد، ودووپات کرد ک ئی سیستەمە فرە ئاسوودەیی ئەرا توومەتبارەیل و پۆلیس پەیا کەێد وخەرج هاوردن وبردن توومەتبارەیل کەمەو کەێد.
